CELEX: 32013R0638
Language: el
Date: 2013-07-02 00:00:00
Title: Κανονισμός (ΕΕ) αριθ. 638/2013 της Επιτροπής, της 2ας Ιουλίου 2013 , για την περάτωση της έρευνας όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον κανονισμό (ΕΚ) αριθ. 925/2009 του Συμβουλίου στις εισαγωγές ορισμένων ειδών φύλλων αλουμινίου καταγωγής Λαϊκής Δημοκρατίας της Κίνας από τις εισαγωγές ορισμένων φύλλων αλουμινίου σε ρολούς που έχουν δεν έχουν υποστεί ανόπτηση και πλάτους άνω των 650 mm καταγωγής Λαϊκής Δημοκρατίας της Κίνας

3.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 184/1
            
         ΚΑΝΟΝΙΣΜΌΣ (ΕΕ) αριθ. 638/2013 ΤΗΣ ΕΠΙΤΡΟΠΉΣ
   της 2ας Ιουλίου 2013
   για την περάτωση της έρευνας όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον κανονισμό (ΕΚ) αριθ. 925/2009 του Συμβουλίου στις εισαγωγές ορισμένων ειδών φύλλων αλουμινίου καταγωγής Λαϊκής Δημοκρατίας της Κίνας από τις εισαγωγές ορισμένων φύλλων αλουμινίου σε ρολούς που έχουν δεν έχουν υποστεί ανόπτηση και πλάτους άνω των 650 mm καταγωγής Λαϊκής Δημοκρατίας της Κίνας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 9 παράγραφος 2 και το άρθρο 13 παράγραφος 3,
   Ύστερα από διαβούλευση με τη συμβουλευτική επιτροπή,
   Εκτιμώντας τα ακόλουθα:
   1.   ΔΙΑΔΙΚΑΣΙΑ
   
   
               (1)
            
            
               Με τον κανονισμό (ΕΚ) αριθ. 925/2009 (2), το Συμβούλιο επέβαλε οριστικό δασμό αντιντάμπινγκ στις εισαγωγές ορισμένων φύλλων αλουμινίου καταγωγής, μεταξύ άλλων, Λαϊκής Δημοκρατίας της Κίνας («ΛΔΚ») («τα ισχύοντα μέτρα»).
            
         
               (2)
            
            
               Στις 24 Σεπτεμβρίου 2012 η Ευρωπαϊκή Επιτροπή («η Επιτροπή») έλαβε αίτηση σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού για να διερευνήσει την πιθανή καταστρατήγηση των ισχυόντων μέτρων και την υπαγωγή σε καταγραφή των εισαγωγών φύλλων αλουμινίου πάχους όχι μικρότερου από 0,008 mm και όχι μεγαλύτερου από 0,018 mm, χωρίς υπόθεμα, που έχουν υποστεί απλή έλαση, σε ρολούς που δεν έχουν υποστεί ανόπτηση πλάτους άνω των 650 mm και βάρους άνω των 10 kg, υπαγόμενων επί του παρόντος στον κωδικό ΣΟ 7607 11 19 (κωδικός TARIC 7607111920), καταγωγής Λαϊκής Δημοκρατίας της Κίνας («το προϊόν που αποτελεί αντικείμενο της έρευνας»).
            
         
               (3)
            
            
               Η αίτηση υποβλήθηκε από τις Symetal SA, Eurofoil Luxembourg SA, Alcomet και Hydro Aluminium Rolled Products GmbH, τέσσερις παραγωγούς φύλλων αλουμινίου της Ένωσης.
            
         
               (4)
            
            
               Η αίτηση περιείχε εκ πρώτης όψεως αποδεικτικά στοιχεία ότι τα ισχύοντα μέτρα αποτελούν αντικείμενο καταστρατήγησης μέσω της εισαγωγής του προϊόντος που αποτελεί αντικείμενο της έρευνας και της μετέπειτα μετατροπής του σε ρολούς με πλάτος που δεν υπερβαίνει τα 650 mm και είναι το προϊόν που υπόκειται στα ισχύοντα μέτρα.
            
         
               (5)
            
            
               Σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού, η Επιτροπή, ύστερα από διαβουλεύσεις με τη συμβουλευτική επιτροπή, σύμφωνα με τον κανονισμό (ΕΕ) αριθ. 973/2012 (3) κίνησε έρευνα και έδωσε εντολή στις τελωνειακές αρχές να υποβάλουν σε καταγραφή τις εισαγωγές του προϊόντος που αποτελεί αντικείμενο της έρευνας.
            
         
               (6)
            
            
               Αποστάλθηκαν ερωτηματολόγια σε εννέα παραγωγούς-εξαγωγείς και στις αρχές της ΛΔΚ. Ούτε οι παραγωγοί/εξαγωγείς ούτε οι αρχές της ΛΔΚ δεν αναγγέλθηκαν ούτε υπέβαλαν απαντήσεις στο ερωτηματολόγιο. Ερωτηματολόγια εστάλησαν επίσης σε δεκαέξι εισαγωγείς στην Ένωση. Μόνον ένας εισαγωγέας αναγγέλθηκε, αλλά δεν υπέβαλε απαντήσεις στο ερωτηματολόγιο.
            
         2.   ΑΠΟΣΥΡΣΗ ΤΟΥ ΑΙΤΗΜΑΤΟΣ ΚΑΙ ΠΕΡΑΤΩΣΗ ΤΗΣ ΕΡΕΥΝΑΣ
   
   
               (7)
            
            
               Με επιστολές της 3ης και 4ης Απριλίου 2013 στην Επιτροπή, οι τέσσερις παραγωγοί της Ένωσης απέσυραν επισήμως την αίτησή τους για διερεύνηση πιθανής καταστρατήγησης των ισχυόντων μέτρων.
            
         
               (8)
            
            
               Σύμφωνα με το άρθρο 9 παράγραφος 1 και το άρθρο 13 παράγραφος 3 του βασικού κανονισμού, η έρευνα μπορεί να περατωθεί σε περίπτωση ανάκλησης της αίτησης, εκτός αν η περάτωση δεν είναι προς το συμφέρον της Ένωσης.
            
         
               (9)
            
            
               Η Επιτροπή θεώρησε ότι η παρούσα διαδικασία πρέπει να περατωθεί, εφόσον η έρευνα δεν έφερε στο φως στοιχεία που να αποδεικνύουν ότι η περάτωση αυτή δεν θα ήταν προς το συμφέρον της Ένωσης. Τα ενδιαφερόμενα μέρη ενημερώθηκαν σχετικά και τους δόθηκε η ευκαιρία να υποβάλουν παρατηρήσεις. Δεν ελήφθησαν παρατηρήσεις που να υποδεικνύουν ότι η εν λόγω περάτωση δεν θα ήταν προς το συμφέρον της Ένωσης.
            
         
               (10)
            
            
               Ως εκ τούτου, η Επιτροπή καταλήγει στο συμπέρασμα ότι η έρευνα σχετικά με την πιθανή καταστρατήγηση των μέτρων αντιντάμπινγκ που επιβλήθηκαν στις εισαγωγές ορισμένων φύλλων αλουμινίου καταγωγής Λαϊκής Δημοκρατίας της Κίνας με τις εισαγωγές ορισμένων ειδών φύλλων αλουμινίου, που δεν έχουν υποστεί ανόπτηση, σε ρολούς πλάτους άνω των 650 mm καταγωγής Λαϊκής Δημοκρατίας της Κίνας θα πρέπει να περατωθεί.
            
         
               (11)
            
            
               Η καταγραφή των εισαγωγών του προϊόντος που αποτελεί αντικείμενο της έρευνας, η οποία θεσπίστηκε με τον κανονισμό (ΕΕ) αριθ. 973/2012 θα πρέπει, επομένως, να διακοπεί και ο κανονισμός (ΕΕ) αριθ. 973/2012 να καταργηθεί,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Με το παρόν περατώνεται η έρευνα που άρχισε με τον κανονισμό (ΕΕ) αριθ. 973/2012 σχετικά με την πιθανή καταστρατήγηση των μέτρων αντιντάμπινγκ που επιβλήθηκαν με τον κανονισμό (ΕΚ) αριθ. 925/2009 στις εισαγωγές ορισμένων ειδών φύλλων αλουμινίου καταγωγής Λαϊκής Δημοκρατίας της Κίνας με τις εισαγωγές φύλλων αλουμινίου πάχους όχι μικρότερου από 0,008 mm και όχι μεγαλύτερου από 0,018 mm, χωρίς υπόθεμα, που έχουν υποστεί απλή έλαση, σε ρολούς που δεν έχουν υποστεί ανόπτηση πλάτους άνω των 650 mm και βάρους άνω των 10 χιλιοστόγραμμων, υπαγόμενων επί του παρόντος στον κωδικό ΣΟ 7607 11 19 (κωδικός TARIC 7607111920), καταγωγής Λαϊκής Δημοκρατίας της Κίνας.
   Άρθρο 2
   Οι τελωνειακές αρχές οφείλουν να διακόψουν την καταγραφή των εισαγωγών που επιβλήθηκε με το άρθρο 2 του κανονισμού (ΕΕ) αριθ. 973/2012.
   Άρθρο 3
   Ο κανονισμός (ΕΕ) αριθ. 973/2012 καταργείται.
   Άρθρο 4
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Ιουλίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 343 της 22.12.2009, σ. 51.
   
      (2)  ΕΕ L 262 της 6.10.2009, σ. 1.
   
      (3)  ΕΕ L 293 της 23.10.2012, σ. 28.